C 15/268
SK
Úradný vestník Európskej únie
12.1.2022
Streda 19. mája 2021 PRÍLOHA K LEGISLATÍVNEMU UZNESENIU
Vyhlásenia Komisie
V kontexte odôvodnenia 23 a článku 1 prílohy I, osobitných akcií e), ako aj článku 7 ods.
5 vyššie uvedeného nariadenia, na ktorom sa spoluzákonodarcovia dohodli 14. decembra 2020, Európska komisia potvrdzuje svoj zámer vyhlásiť výzvy na predkladanie návrhov s výzvou na predkladanie žiadostí o viacročné granty na prevádzku, o ktoré by mohol žiadať Mládežnícky orchester Európskej únie a iné subjekty a ktoré by zabezpečili potrebnú stabilitu na fungovanie potrieb týchto subjektov.
Tieto výzvy budú podmienené prijatím pracovných programov, v ktorých sa stanovia presné podmienky, ako je načasovanie výziev alebo predpokladané trvanie dohôd o grante.
Komisia ďalej potvrdzuje svoj zámer spustiť prvú z takýchto výziev v ročnom pracovnom programe na rok 2021.
Tento zámer podlieha prijatiu vyššie uvedeného nariadenia a konečnej dohody o rozpočte Únie na rok 2021.
Komisia vyjadruje poľutovanie nad tým, že spoluzákonodarcovia sa rozhodli zachovať logo MEDIA.
Je to v rozpore s horizontálnym prístupom, podľa ktorého sa v budúcom dlhodobom rozpočte nepočíta so špecifickými programovými logami.
Zámerom Komisie je zabezpečiť, aby Európania vnímali Úniu ako celok vďaka tomu, že jej rôzne programy budú používať jednotný európsky emblém.
Tento emblém je spoločný pre všetky inštitúcie EÚ a bude dôležitou súčasťou jednoduchých, jednotných a záväzných požiadaviek na komunikáciu a zviditeľnenie platných pre všetky programy.
V záujme dosiahnutia celkovej dohody o programe môže Komisia akceptovať zachovanie loga MEDIA pod podmienkou, že zostane obmedzené na trvanie príslušného programového obdobia.
Komisia je naďalej presvedčená, že komunikácia a viditeľnosť akcií EÚ vo vzťahu k širokej verejnosti je účinnejšia bez log špecifických pre programy.
Je aj naďalej pripravená spoluzákonodarcom preukázať opodstatnenosť tohto prístupu v dostatočnom predstihu pred rokovaniami o nasledujúcom programovom období.